При влизането си в строй екипажът на „Ямато“ наброява 2200 души, в т.ч. 150 офицера, но реално на корабите от този тип винаги има много повече моряци. „Мусаши“ отплава за участието си в битката за Филипините, имайки на борда 2400 души; екипажът на „Ямато“ в неговия последен поход надминава 3000. По-голямата, отколкото е изначално планирано, численост на екипажа се обуславя с поставянето на допълнителни оръдия на зенитната артилерия, което и води до увеличаването на брой на нейната прислуга.